Zmluva o dielo

uzatvorená v zmysle § 536 - 565 Obchodného zákonníka č. 513/1991 Zb. v znení neskorších zmien a doplnení

## ČLÁNOK I

**Zmluvné strany**

**Objednávateľ: GYMNÁZIUM PAVLA HOROVA**

so sídlom: Masarykova 1, 071 79 Michalovce

zastúpený: Mgr. Katarína Olšavová, riaditeľka školy

bankové spojenie: Štátna pokladnica

číslo účtu: SK51 8180 0000 0070 0018 8172

IČO: 00161063

a

**Zhotoviteľ:**

so sídlom:

zapísaný v obchodnom registri:

zastúpený:

IČO:

DIČ:

IČ DPH:

bankové spojenie:

číslo účtu:

ČLÁNOK II

## Predmet zmluvy

2.1 Zhotoviteľ sa zaväzuje, že za podmienok dojednaných v tejto zmluve zhotoví dielo :

**„Oprava fasády a zvodov na budove školy“** (ďalej iba „dielo“).

2.2 Objednávateľ sa zaväzuje vykonané dielo bez vád a nedorobkov a v súlade s predloženým technickým riešením a podľa vzájomne odsúhlasených zmien a doplnkov prevziať a riadne zaplatiť dohodnutú cenu.

## ČLÁNOK III

#### Termíny plnenia

3.1 Začiatok prác : .............................

Ukončenie prác: ...............................

Postupnosť prác sa bude koordinovať na stavbe poverenou osobou objednávateľa.

3.2 Objednávateľ odovzdá stavenisko zhotoviteľovi najneskôr 2 dni pred termínom začiatku prác.

3.3 Za ukončenie diela sa považuje deň podpisu odovzdávacieho a preberacieho protokolu diela a v prípade zistených vád a nedorobkov až deň podpisu protokolu o ich odstránení.

3.3 Zhotoviteľ nie je v omeškaní s lehotou montáže diela po dobu, po ktorú nemohol svoju povinnosť plniť následkom okolností, vzniknutých na strane objednávateľa. V tomto prípade sa lehota výstavby predlžuje o túto dobu. Takéto porušenie musí byť zaznamenané v stavebnom denníku a potvrdené oprávnenými zástupcami zmluvných strán.

3.4 Ďalej sa zhotoviteľ zaväzuje vypracovať a predložiť harmonogram svojich prác. Harmonogram musí byť potvrdený zástupcom objednávateľa. Harmonogram odovzdá zhotoviteľ pred podpísaním zmluvy, ale najneskôr do 14 dní od podpisu zmluvy.

3.5 Harmonogram musí zohľadňovať termíny, ktoré sú dohodnuté v odsúhlasenom harmonograme stavby medzi objednávateľom a investorom celej stavby.

ČLÁNOK IV

## Cena za dielo

4.1 Cena za zhotovenie diela v rozsahu podľa bodu 2.1 bola stanovená dohodou zmluvných strán ako cena maximálna platná počas celej realizácie diela až do zmluvne dohodnutého termínu odovzdania diela a odstránenia vád a nedorobkov a predstavuje čiastku spolu:

**Cena diela bez DPH: ..........................€**

**DPH: ..........................€**

**Cena diela vrátane DPH ..........................€**

**(**slovom **: ...............................................................................)**

Daň z pridanej hodnoty (DPH) bude stanovená v zmysle zákona NR SR č. 222/2004 Z.z. o dani z pridanej hodnoty v znení neskorších predpisov platných v čase uskutočnenia zdaniteľného plnenia. Dohodnutá cena diela zahŕňa všetky činnosti a náklady zhotoviteľa, ktoré sú potrebné k zhotoveniu diela tak, aby dielo bolo kolaudovateľné a užívania schopné, vrátane:

* vlastnej vodorovnej a vertikálnej dopravy,
* opatrenia bezpečnosti pri práci a požiarnej ochrany počas realizácie,
* prípadné práce v noci, v dňoch pracovného pokoja, vo sviatkoch a v nadčasoch,
* prepravu, ubytovanie a zabezpečenie stravovania svojich pracovníkov,
* colné a dovozné poplatky,
* odvoz prebytočného materiálu a odpadov, vrátane poplatkov za skládkovanie,
* nákladov plynúcich z obmedzených priestorov staveniska a verejnej dopravy,
* náklady na stráženie,
* náklady na udržiavanie čistoty, bezprašnosti a poriadku na pracovisku.

4.2 Cenu je možné meniť len v prípade objednávateľom vyvolaných zmien a doplnkov, ktoré majú dopad na cenu a v prípade oficiálne vyhlásených zmien ako napr. zmena DPH. Takáto zmena ceny môže byť urobená len po dohode s objednávateľom a v súlade so zákonom č. 18/1996 Zb. Zhotoviteľ bude akceptovať zníženie ceny v prípade, že sa časť dodávky na podnet objednávateľa nebude realizovať. Objednávateľ bude akceptovať zvýšenie ceny v prípade požadovaných naviac prác, požadovanej zvýšenej kvalite použitých materiálov, oproti ponuke a v prípade zmien a doplnkov, na ktoré nemohol Zhotoviteľ upozorniť ani pri vynaložení všetkej odbornosti, ktorú možno od neho oprávnene požadovať pri vypracovaní ponukovej ceny, alebo v prípade, že na zmeny a doplnky Zhotoviteľ upozornil a objednávateľ ich neakceptoval a následne vznikne potreba ich vykonania.

4.3 Prípadné naviac práce zhodné s prácami v ponukovom rozpočte sa ocenia jednotkovými cenami podľa tohto rozpočtu. Ceny iných výkonov budú stanovené na základe vzájomných rokovaní po predložení cenovej ponuky.

**ČLÁNOK V**

#### Platobné podmienky a fakturácia

5.1 Zhotoviteľ bude fakturovať vykonané práce a dodávky po odovzdaní diela objednávateľovi. Objednávateľ potvrdí súpis vykonaných prác a dodávok a zisťovací protokol do 3 pracovných dní od ich obdržania. Splatnosť faktúry je 60 dní od jej doručenia objednávateľovi

ČLÁNOK VI

#### Podmienky zhotovovania diela

* 1. Zhotoviteľ je povinný, ak nestanoví táto zmluva inak, zhotoviť dielo na svoj náklad a na vlastné nebezpečenstvo v dohodnutej dobe. Zhotoviteľ môže stavbu zhotoviť ešte pred dohodnutou dobou. Objednávateľ je povinný za podmienok uvedených v článku II vykonané dielo prevziať.
  2. Pri zhotovovaní diela postupuje zhotoviteľ samostatne v súlade s ponukou a ďal­šími podkladmi prevzatými od objednávateľa. Je pritom povinný dbať tých pokynov objednávateľa, ktoré sú objedná­vateľom výslovne uvedené v tejto zmluve, alebo budú zodpovednou osobou objednáva­teľa uvedené do stavebného denníka alebo písomne vyžiadané.
  3. Náhradné materiály, polotovary a diely môže zhotoviteľ použiť len s predchá­dzajúcim súhlasom objednávateľa.
  4. Objednávateľ poskytne zhotoviteľovi bez úplaty zdroje elektrickej energie a vody.
  5. Nebezpečenstvo na diele z hľadiska jeho poškodenia, zničenia alebo straty znáša zhotoviteľ stavby až do odovzdania diela objednávateľovi.
  6. Objednávateľ je oprávnený prostredníctvom štatutárnych zástupcov, resp. nimi písomnej splnomocnených osôb, vykonať alebo odsúhlasiť zmeny zhotovovaného diela. Zhotoviteľ je viazaný takto vykonanou zmenou. Pritom môže ísť o dva druhy zmien:

1. Zmeny, ktoré ovplyvnia cenu, termín dokončenia, poprípade kvalitu dokončeného diela. V takom prípade je nutné dojednať tieto cenové resp. termínové zmeny v písomnom dodatku zmluvy podpísanom štatutárnymi zástupcami objednávateľa.
2. Zmeny, ktoré neovplyvnia cenu ani termín dokončenia a kvalitu dokončeného diela, ktoré budú obsahom písomného dodatku k tejto zmluve.
   1. Zhotoviteľ stavby je povinný všetky doklady a podklady, vrátane projektovej dokumentácie, ktoré obdrží od objednávateľa diela preveriť a oznámiť chyby alebo opomenutia, ktoré by sa pri realizácii stavby mohli objaviť a nepriaznivo ovplyvniť priebeh zhotovovania stavby a tým aj termíny realizácie.
   2. Objednávateľ má právo zastaviť, respektíve prerušiť práce, ak zhotoviteľ vykoná práce zjavne chybné, alebo v rozpore s projektovou dokumentáciou alebo platnými normami.
   3. Práce a dodávky, ktoré vykoná zhotoviteľ stavby odchylne od schválenej projektovej dokumentácie (ďalej „PD“) alebo bez písomného príkazu objednávateľa stavby, nebudú objednávateľom stavby uhradené zhotoviteľovi stavby. Na požiadanie objednávateľa stavby je zhotoviteľ stavby povinný ich odstrániť v primeranom čase a na vlastné náklady.
   4. Zhotoviteľ stavby, ako vyšší dodávateľ, je zodpovedný za plnenie dodávok svojich pod­dodávateľov, ale aj za prípadné škody, ktoré spôsobili na zhotovovanom diele.
   5. Zhotoviteľ zakreslí do PD všetky zmeny a odchýlky, ktoré boli odsúhlasené a zrealizované v priebehu realizácie.

ČLÁNOK VII

**Stavebný denník**

* 1. Zhotoviteľ je povinný viesť odo dňa prevzatia staveniska o prácach, ktoré vykonáva, stavebný denník, do ktorého je povinný prostredníctvom stavbyvedúceho zapisovať všetky skutočnosti rozhodujúce pre plnenie zmluvy. V denníku je povinný uvádzať hlavne údaje o časovom postupe prác, ich akosti, zdôvodnenie zmien vykonávaných prác oproti ponuke a množstve realizovaných druhov prác. Povinnosť viesť denník končí protokolárnym odovzdaním a prevzatím diela.
  2. Stavebný denník sa musí nachádzať na stavbe a musí byť vždy prístupný zástupcom objednávateľa, projektanta a dotknutých orgánov štátnej správy. Uvedené osoby majú právo vykonávať zápis do stavebného denníka.
  3. Zhotoviteľ zabezpečí alebo vykoná nápravu na odstránenie vád vytknutých zápisom do stavebného denníka. Pokiaľ nesúhlasí stavbyvedúci so zápisom, ktorý vykoná objednávateľ, prípadne projektant, musí k tomuto zápisu zaujať stanovisko, a to najneskôr do troch pracovných dní. V prípade, že sa tak nestane, súhlasí so zápisom objednávateľa.
  4. Poverený zástupca objednávateľa je povinný aspoň jedenkrát za tri pracovné dni podpisovať stavebný denník a v prípade potreby sa písomne vyjadrovať k zápisom v stavebnom denníku. Ak tak nevykoná do troch pracovných dní od zápisu, považuje sa zápis v stavebnom denníku za odsúhlasený objednávateľom.
  5. Zápisy v stavebnom denníku obojstranne odsúhlasené poverenými zástupcami zhotoviteľa a  objednávateľa sa nepovažujú za zmenu zmluvy. Zápisy, ktoré menia podmienky a rozsah predmetu zmluvy, budú podkladom pre vypracovanie dodatkov k tejto zmluve.
  6. Zhotoviteľ je povinný vyzvať objednávateľa na kontrolu činností, ktoré budú ďalším postupom prác zakryté a to písomne v stavebnom denníku 3 dni vopred.
  7. Pri vedení stavebného denníka sa budú zmluvné strany riadiť ustanoveniami § 46d Stavebného zákona č.50/1976 Zb. V platnom znení a § 28 Vyhl. Ministerstva životného prostredia č.453/2000 Z.z. o niektorých ustanoveniach stavebného zákona.

**ČLÁNOK VIII**

#### Odovzdanie a prevzatie diela

8.1 Zhotoviteľ je povinný písomne oznámiť najneskôr 5 dní vopred kedy bude dielo, alebo jeho časť, pripravené na odovzdanie.

8.2 Prevzatie prebieha miestnym zisťovaním a prípadné zistené vady budú písomne zaprotokolované oboma stranami s uvedením termínu na ich odstránenie.

8.3 V prípade zistenia závažných vád na strane zhotoviteľa, ktoré bránia užívaniu diela, objednávateľ nie je povinný prevziať dielo a zhotoviteľ je po dobu odstránenia týchto chýb v omeškaní so splnením svojej povinnosti podľa Článku III bod 3.1 tejto zmluvy.

8.4 K prevzatiu stavby objednávateľom je zhotoviteľ povinný pripraviť všetky potrebné doklady v zmysle STN.

ČLÁNOK IX

**Prechod vlastníctva**

9.1 Stavebný materiál a zariadenia potrebné na zhotovenie diela zabezpečuje zhotoviteľ a sú jeho vlastníctvom. Prechod vlastníctva nastáva postupne a to v momente zabudovania materiálu, zariadení, alebo iného hmotného majetku vrátane vloženej práce zhotoviteľa a jeho zaplatením objednávateľom.

9.2 Výnimku tvoria zariadenia uhradené objednávateľom pred ich zabudovaním.

9.3 Nebezpečenstvo na diele z hľadiska jeho poškodenia, zničenia alebo straty znáša zhotoviteľ diela až do odovzdania diela objednávateľovi a odstránenia vád a nedorobkov.

9.4 Objednávateľ nenesie zodpovednosť za škody spôsobené zhotoviteľom.

**ČLÁNOK X**

#### Naviac práce

10.1 Zmluvné strany sa dohodli, že titulom naviac práce sa budú definovať len tie výkony (dodávky, práce) o realizácii ktorých objednávateľ dodatočne, po uzatvorení tejto zmluvy, zhotoviteľa písomne požiada alebo ich realizáciu písomne odsúhlasí a budú pred ich realizáciou zmluvne dohodnuté dodatkom k tejto zmluve (zmena resp. doplnenie predmetu, ceny, príp. termínov realizovaného diela). Pre určenie či ide o naviac práce alebo o výkony zhotoviteľa, u ktorých zhotoviteľ nemá nárok na zmenu ceny, resp. termínov diela platia ustanovenia tejto zmluvy v  čl. IV bod 4.2. Písomná požiadavka resp. odsúhlasenie zo strany zhotoviteľa musí byť vždy podpísané konateľmi zhotoviteľa, resp. nimi písomne splnomocnenou osobou. Dodatok ku zmluve bude podpísaný štatutárnymi zástupcami objednávateľa.

10.2 V prípade, že počas realizácie vznikne potreba vykonania naviac prác, je zhotoviteľ povinný najneskôr do 5 dní po tom ako obdrží písomnú požiadavku alebo písomné odsúhlasenie ich realizácie od objednávateľa, na každú „naviac prácu“ predložiť cenovú ponuku. Cenová ponuka na naviac práce musí byť vypracovaná v zmysle a podľa oceneného rozpisu výkonov, ktorý je súčasťou tejto zmluvy - príloha č.1. V prípade že pôjde o práce a dodávky, ktoré neboli v pôvodnom rozpise výkonov, budú predkladané ceny spracované v zmysle čl. IV.

**ČLÁNOK XI**

**Záruka za dielo**

11.1 Zhotoviteľ zodpovedá za to, že predmet tejto zmluvy je zhotovený podľa projektovej dokumentácie a podmienok zmluvy, a že počas záručnej doby bude mať vlastnosti uvedené v projektovej dokumentácií a príslušných technických normách, ktoré sa na dielo ako celok vzťahujú.

11.2 Záručná doba sa dojednáva na dobu 60 mesiacov po odovzdaní stavby objednávateľom (ďalej odovzdávanie stavby) s výnimkou výrobkov a materiálov spotrebného charakteru, u ktorých bude záručná doba zhodná so zárukou poskytnutou na tento materiál a výrobky ich výrobcami doloženou záručnými listami výrobcov. Aj v týchto prípadoch však platí min. 24 mesačná záruka po odovzdaní stavby.

11.3 Zhotoviteľ zodpovedá za vady, ktoré dielo vykáže v dobe jeho odovzdania, za skryté vady a za tie, ktoré sa vyskytnú v záručnej dobe.

11.4 Záruka sa nevzťahuje na prípady násilného poškodenia diela, vady vzniknuté v dôsledku neodborného zásahu alebo ne­odborného užívania zo strany objednávateľa, zanedbania potrebnej údržby, resp. poškodenia živelnou pohromou.

11.5 Zhotoviteľ nezodpovedá za vady a škody spôsobené skrytými vadami mate­riálu dodaného objednávateľom mimo prípadu, že uvedené vady mohol zistiť pri vynaložení všetkej starostlivosti a odbornosti, ktoré možno od neho oprávnene požadovať. Je však povinný vynaložiť odbornú starostlivosť na ich ziste­nie.

11.6 Dielo je vadné, ak nemá vlastnosti určené právnymi predpismi, ustanoveniami príslušných STN, prípadne vlastnosti zvyčajné, alebo ak sa nevytvorí podľa ponuky v súlade s touto zmluvou.

11.7 Nedorobkom sa rozumie nedokončená práca oproti projektom diela vrátane prípadných zmien a doplnkov k projektom.

11.8 Zhotoviteľ sa zaväzuje, že odstráni vady a nedorobky uvedené v zápise o odo­vzdaní  
a prevzatí vo vzájomne dohodnutých termínoch. Odstránenie vád a nedorobkov potvrdí poverená osoba objednávateľa v montážnom denníku, alebo potvrdením protokolu o ich odstránení.

11.9 Oznámenie vád (reklamácia) musí byť vykonaná len písomne, inak je neplatné. Musí obsahovať označenie vady, miesto, kde sa vada nachádza a popis ako sa vada prejavuje.

1. Zjavné vady t.j. vady a nedorobky, ktoré objednávateľ zistil, resp. mohol zistiť odbornou prehliadkou pri preberaní diela, musia byť reklamované zapísaním v zápise o odovzdaní a prevzatí diela. Pri dodatočnom uplatnení nároku na odstránenie zjavných vád a nedorobkov musí objednávateľ vierohodne preukázať alebo musí byť nesporné, že tieto vady a nedorobky existovali už v čase preberania stavby, neboli na prvý pohľad zjavné a neboli spôsobené objednávateľom. Dodatočné uplatnenie týchto vád a nedorobkov je však možné najneskôr do 30 dní od odovzdania a prevzatia stavby.
2. Skryté vady, t.j. vady, ktoré objednávateľ nemohol zistiť pri prevzatí diela a vyskytnú sa  
   v záručnej dobe, je objednávateľ povinný reklamovať u zhotoviteľa. Zho­toviteľ je povinný na reklamáciu reagovať do 5 pracov­ných dní po jej obdržaní a dohodnúť s objednávateľom spôsob a primeranú lehotu odstránenia vady. Havarijné stavy je povinný zhotoviteľ odstrániť neodkladne po ich nahlásení objedná­vateľom.

11.10 Nároky objednávateľa z riadne reklamovanej vady sa riadia ustanovením § 564 Obchodného zákonníka.

11.11 Zhotoviteľ je povinný bez zbytočného odkladu odstrániť aj také vady, za vznik ktorých zodpovednosť popiera, ktorých odstránenie však neznesie odklad. Náklady takto vzniknuté zhotoviteľovi mu budú uhradené na základe vzájomnej dohody, ak sa jeho zodpovednosť vylúči.

**ČLÁNOK XII**

## Zmluvná pokuta

12.1 V prípade omeškania objednávateľa s úhradou uznanej faktúry, je objednávateľ povinný zaplatiť zhotoviteľovi zmluvnú pokutu vo výške 0,03 % z neuhradenej čiastky za každý deň omeškania platby a to  popri úrokoch z omeškania.

12.2 V prípade omeškania zhotoviteľa s ukončením realizácie diela, je zhotoviteľ povinný zaplatiť objednávateľovi úrok z omeškania vo výške 0,03 % z celkovej ceny diela vrátane DPH za každý aj začatý deň omeškania odovzdania diela.

ČLÁNOK XIII

#### Spolupôsobenie objednávateľa

13.1 V rámci svojho spolupôsobenia sa objednávateľ zaväzuje, že v rozsahu nevyhnutne potrebnom poskytne spoluprácu pri zadovážení podkladov, doplňujúcich údajov, vyjadrení a stanovísk, ktorých potreba vznikne v priebehu plnenia tejto zmluvy.

**ČLÁNOK XIV**

#### Porušenie zmluvy

14.1 Podstatným porušením zmluvy zo strany zhotoviteľa bude :

* omeškanie s postupom realizácie diela dlhšom ako 1 týždeň oproti harmonogramu,
* nesplnenie úlohy z kontrolnej porady prijatej štatutárnym orgánom,
* neplnenie kvalitatívno - technických parametrov zhotovovania diela,
* neodstránenie vadného plnenia zhotoviteľa diela v dohodnutom termíne, na ktoré bol upozornený. V rozsahu vadného plnenia nie je Objednávateľ povinný vykonať úhrady, až do odstránenia vád nie je v omeškaní s platením za dielo.

14.2 Podstatným porušením zmluvy zo strany Objednávateľa bude:

* neuhradenie uznanej faktúry z viny na strane objednávateľa dlhšie ako 30 dní po uplynutí doby splatnosti,
* stavebná nepripravenosť z viny na strane objednávateľa brániaca realizácii diela Zhotoviteľovi dlhšie ako 1 týždeň oproti časovému harmonogramu.

ČLÁNOK XV

Odstúpenie od zmluvy

15.1 Odstúpenie od zmluvy je možné len v tom prípade, keď oprávnená strana poskytla druhej zmluvnej strane primeranú lehotu s upozornením, že po jej nedodržaní od zmluvy odstúpi.

15.2 Zmluvné strany sa dohodli, že od tejto zmluvy je možné odstúpiť alebo ju zrušiť len písomne. Za písomné doručenie sa nepovažuje doručenie e-mailom (elektronickou poštou).

15.3 Objednávateľ môže odstúpiť alebo čiastočne odstúpiť od tejto zmluvy o dielo alebo odobrať zhotoviteľovi časť prác a výkonov tvoriacich predmet tejto zmluvy a nechať ich realizovať tretími osobami na náklady zhotoviteľa bez ohľadu na jednotkové ceny určené v cenovej ponuke zhotoviteľa z nasledovných dôvodov ležiacich na strane zhotoviteľa :

1. ak je zhotoviteľ v omeškaní so svojim zmluvným záväzkom a nevykonal opatrenia na nápravu ani do 14 dní od upozornenia alebo príkazu zástupcu objednávateľa,
2. ak zhotoviteľ nezačal realizovať práce v dohodnutých zmluvných termínoch do 14 dní od odovzdania staveniska,
3. ak zhotoviteľ nezhotovuje predmet plnenia v požadovanej kvalite, v zmysle schválenej projektovej dokumentácie, STN, TKP stavby a technologických postupov, a ani po písomnom upozornení nedošlo k zlepšeniu kvality vykonávaných prác,
4. ak zhotoviteľ neplní príkazy stavebného dozora objednávateľa celej stavby,
5. ak bol na majetok zhotoviteľa vyhlásený konkurz alebo ak bol podaný návrh na vyhlásenie konkurzu.
6. ak nebude riadne (denne) vedený stavebný denník.

Potom sa môže objednávateľ, do 14 dní od písomného oznámenia zhotoviteľovi, ujať staveniska a diela a ukončiť zamestnávanie zhotoviteľa bez toho, že by ho zbavil akýchkoľvek jeho záväzkov, alebo povinností podľa zmluvy o dielo. Objednávateľ potom môže dokončiť dielo sám, alebo môže zamestnať iného zhotoviteľa aby dielo dokončil. Objednávateľ alebo ďalší takýto zhotoviteľ, môžu použiť pre dokončenie diela tak veľa zo strojného zariadenia zhotoviteľa, alebo dočasných zariadení a materiálov koľko uznajú za vhodné. Pre odstúpenie od zmluvy platia § 344 – 351 Obchodného zákonníka č.513/1991 Zb.

ČLÁNOK XVI

**Ostatné dojednania**

16.1. Zhotoviteľ diela sa zaväzuje pri plnení predmetu tejto zmluvy dodržiavať a plniť ustanovenia predpisov BOZP a PO v zmysle zákona NR SR č.124/2006 Z. z. o bezpečnosti a ochrane zdravia pri práci v znení zákona 309/2007 Z.z., vyhlášku SÚBP č. 374/90 Zb. O bezpečnosti práce a technických zariadení pri stavebných prácach, zákon 126/85 Zb. v znení neskorších predpisov a vyhlášky MV SR 82/96 Zb. O zabezpečovaní a organizovaní požiarnej ochrany. Zhotoviteľ zodpovedá za dodržiavanie predpisov BOZP a PO svojimi zamestnancami na stavbe.

16.2 Zhotoviteľ zodpovedá za čistotu a poriadok na stavbe, prístupových komunikáciách a ochranu životného prostredia okolitých priestorov, vrátane nočného a nedeľného pokoja, ktorý by mohol ohroziť svojou činnosťou. Na svoje náklady odstráni odpady, ktoré sú výsledkom jeho činnosti, v súlade so zákonom o odpadoch.

16.3. Zhotoviteľ sa zaväzuje, že bez písomného súhlasu objednávateľa nepostúpi akúkoľvek pohľadávku z tejto zmluvy inému.

16.4 Zhotoviteľ sa zaväzuje, že jeho pracovníci budú používať pracovný odev s označením firmy zhotoviteľa, vhodné ochranné pracovné pomôcky (ochranné prilby, obuv a i.). Pokiaľ tento záväzok nebude pracovníkmi dodržaný, pracovník môže byť zo stavby poverenou osobou objednávateľa vykázaný.

16.5 Zhotoviteľ sa zaväzuje dodržiavať zákaz požívania alkoholu či iných návykových látok pred alebo počas pracovných výkonov. Pracovník zhotoviteľa, ktorý toto nariadenie poruší bude stavbyvedúcim zo stavby vykázaný.

16.6. Písomnosti budú zhotoviteľovi doručované na adresu jeho sídla, neprevzatie písomnosti na tejto adrese sa považuje za doručenie písomnosti.

16.7 Ak z nejakého dôvodu, ktorý neoprávňuje zhotoviteľa na predĺženie lehoty výstavby bude ohrozený termín dokončenia prác, upozorní zástupca objednávateľa písomne zhotoviteľa na túto skutočnosť. Zhotoviteľ nemá nárok na úhradu dodatočných platieb za vykonanie prípadných opatrení ktoré zabezpečia dodržanie termínu dokončenia.

16.8 Všetko strojné zariadenie zhotoviteľa, pomocné zariadenia a materiály dodané na stavenisko sú určené výlučne pre potreby zhotovenia diela. Zhotoviteľ ich nesmie (ani časť z nich) zo staveniska odstrániť bez súhlasu zástupcu objednávateľa. Objednávateľ neručí za stratu alebo poškodenie týchto vecí.

16.9 V prípade nejasností alebo problémov alebo vzniku nových skutočností, ktoré sa vyskytnú medzi zmluvnými stranami pri plnení predmetu zmluvy a nie sú upravené v tejto zmluve, sa budú tieto problémy riešiť podľa znenia Obchodného zákonníka.

**ČLÁNOK XVII**

**Záverečné ustanovenia**

17.1 Pokiaľ v tejto zmluve nie je dohodnuté inak, platia príslušné ustanovenia Obchodného zákonníka.

17.2 Všetky zmeny tejto zmluvy sa môžu vykonať iba formou písomných dodatkov k tejto zmluve, podpísaných oprávnenými zástupcami zmluvných strán.

17.3. Zmluvné strany sa vzájomne dohodli, že všetky spory, ktoré vzniknú v súvislosti s plnením zmluvy budú riešiť dohodou. Ak vzájomná dohoda nebude možná, o spore rozhodne príslušný súd.

17.4. Súčasťou tejto zmluvy je :

* Príloha č. 1 – položkový rozpočet

17.5 Zmluva je vyhotovená v dvoch rovnopisoch, z ktorých každá strana obdrží po jednom vyhotovení.

17.6 Táto zmluva nadobúda platnosť dňom jej podpísania zmluvnými stranami a účinnosť v deň nasledujúci po dni jej zverejnenia na webovom sídle objednávateľa.

17.7 Zmluvné strany svojimi podpismi potvrdzujú, že sú im všetky ustanovenia a obsah zmluvy jasné a zrozumiteľné.

**Za zhotoviteľa : Za objednávateľa :**

V ....................... dňa : ................ V .......................... dňa :.....................